สื่อฮ่องกงตีข่าวทักษิณซื้อหุ้นผิงอัน
สื่อฮ่องกงตีข่าวทักษิณร่วมซื้อหุ้น"ผิงอันประกันภัย"จำนวน1ใน3ส่วนของมูลค่าทั้งหมด 15.2 ล้านดอลลาร์ฮ่องกง
24 ธ.ค. 2555

สื่อฮ่องกงตีข่าวทักษิณร่วมซื้อหุ้น"ผิงอันประกันภัย"จำนวน1ใน3ส่วนของมูลค่าทั้งหมด 15.2 ล้านดอลลาร์ฮ่องกง สำนักข่าวต่างประเทศ รายงานอ้างคำเปิดเผย ของ "ไค่ซินมีเดีย" ระบุว่า ผู้ชื้อหุ้นบริษัท "ผิงอันประกันภัย" จำกัด จากกลุ่มธนาคารเอชเอสบีซี อาจมี พ.ต.ท.ทักษิณ ชินวัตร อดีตนายกรัฐมนตรีไทย และนักธุรกิจท้องถิ่นฮ่องกงชื่อดังรวมอยู่ด้วย
โดยครอบครัวของอดีตนายกฯ ทักษิณลงทุนไป 1 ใน 3 ส่วนของหุ้นมูลค่า 15.2 ล้านดอลลาร์ฮ่องกง ส่วนที่เหลือลงทุนโดย เสี่ยว เจี้ยนหัว นักธุรกิจรายใหญ่ชาวฮ่องกง          เมื่อเดือนที่แล้วเพิ่งมีรายงานข่าวว่า นายธนินท์ เจียรวนนท์ ประธานกรรมการและประธานคณะผู้บริหารเครือเจริญโภคภัณฑ์ (CP) ของไทย เป็นผู้เข้าซื้อหุ้น จำนวนประมาณ 15.57% ของบริษัทผิงอันประกันภัย มูลค่าประมาณ 9.39 พันล้านเหรียญสหรัฐฯ จากกลุ่มธนาคารเอชเอสบีซี โดยได้รับการสนับสนุนการเงินจากธนาคารการพัฒนาแห่งชาติจีนสาขาฮ่องกง อนึ่ง ผิงอันประกันภัย เป็นบริษัทประกันขนาดใหญ่เป็นอันดับ 2 ของจีน มีผลประกอบการดี และมีอนาคต